Predkladacia správa

	Materiál Informácia o činnosti Slovenského výboru pre program UNESCO Pamäť sveta predkladá Ministerstvo kultúry SR na rokovanie vlády SR ako iniciatívny materiál. 

Hlavným cieľom predloženého materiálu je informovať členov vlády SR o programe UNESCO Pamäť sveta; o pôsobnosti, činnosti, úspechoch a problémoch Slovenského výboru pre program Pamäť sveta; súčasnom technickom a technologickom zabezpečení nominovaných projektov, ako aj zhrnúť spoločné opatrenia na zabezpečenie činnosti Slovenského výboru.   

	V zmysle čl. 10 ods. 6 písm. a) Smernice na prípravu a predkladanie materiálov na rokovanie vlády SR (schválená uznesením vlády SR č. 512/2001) nebol materiál predmetom medzirezortného pripomienkového konania.

	Materiál nemá finančný, ekonomický a environmentálny vplyv a zároveň ani vplyv na zamestnanosť.